ভারত থেকে বাংলাদেশে ফেরার সময় এক বাংলাদেশি ব্যক্তির কাছ থেকে উদ্ধার হল ভারতের ঠিকানার আধার কার্ড। মঙ্গলবার বিকেলে শিলিগুড়ি কমিশনারেটের এনজেপি থানার ফুলবাড়ি সীমাম্তের ঘটনা। এ দিন সীমান্তে ওই ব্যক্তির নথিপত্র পরীক্ষা করছিলেন শুল্ক দফতরের অফিসারেরা। তাঁর সঙ্গের জিনিসপত্র পরীক্ষা করার সময় আধার কার্ডটি উদ্ধার হয়। জেরার পরে রাতে শুল্ক দফতরের অভিযোগের ভিত্তিতে অভিযুক্তকে গ্রেফতার করে পুলিশ।